**SKUEV0095 Panské lúky**

**Ciele ochrany:**

Zachovanie stavu biotopu **Sl3 (1530\*) Panónske slané stepi a slaniská** za splnenia nasledovných atribútov:

|  |  |  |  |
| --- | --- | --- | --- |
| **Parameter** | **Merateľný indikátor** | **Cieľová hodnota** | **Poznámky/Doplňujúce informácie** |
| Výmera biotopu | ha  | 0,47 | Min. udržaná výmera biotopu v území |
| Zastúpenie charakteristických druhov | počet druhov/16 m2 | najmenej 2 druhy(príp. 1 druh) | Charakteristické/typické druhové zloženie: *Artemisia santonicum* subsp. *patens*, *Atriplex littoralis*, *Camphorosma annua*, *Carex distans*, *Carex secalina*, *Centaurium pulchellum*, *Chenopodium chenopodioides*, *Chenopodium glaucum*, *Crypsis aculeata*, *Elytrigia repens*, *Heleochloa schoenoides*, *Juncus bufonius*, *Juncus gerardii*, *Lythrum hyssopifolia*, *Melilotus macrorrhizus*, *Spergularia media*, *Spergularia salina*, *Trifolium angulatum*, *Trifolium fragiferum* |
| Vertikálna štruktúra biotopu | percento pokrytia drevín a krovín/plocha biotopu | 0 % | Udržiavať biotop bez drevinovej vegetácie  |
| Zastúpenie alochtónnych/inváznych/invázne sa správajúcich druhov | percento pokrytia/25 m2 | menej ako 5 % alochtónnych, 0% inváznych | Eliminovať výskyt druhu *Phragmites australis*. |

Zachovanie stavu biotopu **Sl1 (1340\*) Vnútrozemské slaniská a slané lúky** za splnenia nasledovných atribútov:

|  |  |  |  |
| --- | --- | --- | --- |
| **Parameter** | **Merateľný indikátor** | **Cieľová hodnota** | **Poznámky/Doplňujúce informácie** |
| Výmera biotopu | ha  | 22,9 | Min. udržaná výmera biotopu v území |
| Zastúpenie charakteristických druhov | počet druhov/16 m2 | najmenej 2 druhy | Charakteristické/typické druhové zloženie: *Achillea aspleniifolia*, *Artemisia santonicum* subsp. *patens*, *Atriplex littoralis*, *Bupleurum tenuissimum*, *Camphorosma annua*, *Carex distans*, *Carex divisa*, *Cirsium brachycephalum*, *Festuca pseudovina*, *Glaux maritima*, *Heleochloa alopecuroides*, *Hordeum geniculatum*, *Juncus gerardii*, *Limonium gmelinii* subsp. *hungaricum*, *Lotus tenuis*, *Pholiurus pannonicus*, *Plantago maritima* subsp. *salsa*, *Plantago tenuiflora*, *Poa bulbosa*, *Podospermum canum*, *Puccinellia distans*, *Taraxacum bessarabicum*, *Trifolium angulatum*, *Trifolium bonannii*, *Trifolium strictum*, *Tripolium pannonicum*  |
| Vertikálna štruktúra biotopu | percento pokrytia drevín a krovín/plocha biotopu | menej ako 5 % | Eliminovať zastúpenie drevín a krovín |
| Zastúpenie alochtónnych/inváznych/invázne sa správajúcich druhov | percento pokrytia/25 m2 | 0 % | Udržiavať bez zastúpenia nepôvodných druhov. |

Zlepšenie stavu druhu ***Bombina bombina*** za splnenia nasledovných atribútov:

|  |  |  |  |
| --- | --- | --- | --- |
| **Parameter** | **Merateľnosť** | **Cieľová hodnota** | **Doplnkové informácie** |
| Veľkosť populácie | počet jedincov (adult) | Min. 1000 jedincov | Odhaduje sa interval veľkosti populácie v území 500 – 1000 jedincov (aktuály údaj / z SDF), bude potrebný komplexnejší monitoring populácie druhu. |
| Počet známych lokalít s výskytom druhu | počet | 4 | Udržiavaný počet zistených lokalít druhu, príp. zvýšenie počtu vytvorením nových lokalít druhu s vhodnými podmienkami pre reprodukciu. |
| Podiel potenciálneho reprodukčného biotopu v rámci lokality | Percento z výmery lokality | Min. 5 % lokality | Podiel reprodukčných plôch v rámci lokality (v rámci nížinných lúk a lesov v ha) - stojaté vodné plochy s vegetáciou, periodicky zaplavované plochy v alúviu, niekedy aj v koľajách na cestách a mlákach. |